P6_TA(2005)0441
Iraani presidendi Mahmoud Ahmadinejad'i hiljutised avaldused
Euroopa Parlamendi resolutsioon Iraani kohta
Euroopa Parlament,
—võttes arvesse oma varasemaid resolutsioone Iraani kohta, eriti 13. oktoobri 2005. aasta resolut-
siooni (1);
—võttes arvesse 7. novembri 2005. aasta üldasjade nõukogu järeldusi;
—võttes arvesse oma varasemaid resolutsioone Lähis-Ida kohta, eriti 23. oktoobri 2003. aasta (2)j a
27. jaanuari 2005. aasta (3) resolutsioone;
—võttes arvesse kodukorra artikli 103 lõiget 4,
A. arvestades, et kolmapäeval, 26. oktoobril 2005 Teheranis toimunud konverentsil “Sionismivaba maailm ”
viitas Iraani president Mahmoud Ahmadinejad Iraani endisele revolutsioonijuhile ajatolla RuhollahKhomeinile ja märkis, et Iisrael tuleb “kaardilt minema pühkida ”;
B. arvestades, et rahvusvaheline üldsus lükkas sellised üleskutsed vägivallale ja mis tahes riigi hävitamisele
viivitamatult ja otsustavalt tagasi;
C. arvestades, et ka Iraanis endas, eriti selliste isikute nagu Iraani endise presidendi Mohammad Khatami
poolt, väljendati kriitilisi seisukohti president Ahmadinejad'i avalduste suhtes;
D. arvestades, et Iraan peab ELiga läbirääkimisi esitatud laiahaardelise dialoogi põhjal, mis hõlmab tund-
likke küsimusi, nagu tuumaprogramm, rahvusvahelise terrorismiga võitlemine, majanduskoostöö jainimõigused,
1. mõistab Iraani presidendi avaldused Iisraeli riigi kohta hukka, lükkab otsustavalt tagasi üleskutsed hävi-
tada riik, mis on osa rahvusvahelisest üldsusest, ja palub Iraani presidendil oma sõjakas avaldus täielikulttagasi võtta;
2. kutsub Iraani valitsust üles täitma oma rahvusvahelisi kohustusi, mis tulenevad Ühinenud Rahvaste
Organisatsiooni põhikirja artiklist 2, ning hoiduma rahvusvahelistes suhetes mis tahes riigi territoriaalseterviklikkuse või poliitilise sõltumatuse vastu suunatud või mõnel muul viisil Ühinenud Rahvaste Organisat-siooni eesmärkidega vastuolus olevatest ähvardustest või jõu kasutamisest;
3. väljendab muret seda laadi avalduse võimalike tagajärgede pärast piirkonnas, mis puutub ikka veel
kokku vägivalla, terrorirünnakute ning fundamentalistlike äärmuslike üleskutsetega;
4. taaskinnitab oma muutmatut kohustust toetada Iisraeli õigust eksisteerida rahvusvaheliselt tunnustatud
piirides ja turvaliselt, külg külje kõrval sõltumatu ja elujõulise Palestiina riigiga;
5. kutsub Iraani üles tunnustama Iisraeli riiki ning selle õigust elada rahus ja turvaliselt ning kasutama
oma mõjuvõimu Lähis-Idas, et veenda liikumisi, kellega tal on suhted, hoiduma vägivalla tarvitamisest;
6. väljendab solidaarsust iisraeli rahva ja Iisraeli riigiga ning kordab oma otsusekindlust otsida Iisraeli-
Palestiina konfliktile kaheriigilist lahendust neliku (ÜRO, EL, Venemaa ja Ameerika Ühendriigid) juhitavarahuplaani protsessi põhjal;
(1) Vastuvõetud tekstid, P6_TA(2005)0382.
(2) ELT C 82 E, 1.4.2004, lk 610.
(3) ELT C 253 E, 13.10.2005, lk 35.C 280 E/468 ET 18.11.2006 Euroopa Liidu Teataja
Neljapäev, 17. november 2005
7. tervitab rahvusvahelise üldsuse teravalt kriitilisi vastureaktsioone, toetab täielikult Ühinenud Rahvaste
Organisatsiooni Julgeolekunõukogu deklaratsiooni, milles mõistetakse Iraani presidendi avaldus hukka, ningtoetab Ühinenud Rahvaste Organisatsiooni peasekretäri, kes tuletas Iraanile meelde tema Ühinenud RahvasteOrganisatsiooni põhikirja järgseid kohustusi;
8. tervitab näitena Saksamaa moslemite kesknõukogu avaldust, mille kohaselt peab iga riik järgima
rahvusvahelist õigust ja teiste riikide õigusi, ning tervitab ülemaailmse avaliku arvamuse reaktsiooni, eriti
seda, kuidas Iraani päritolu inimesed demonstreerisid oma nördimust Iraani presidendi avalduste üle;
9. tervitab mitmete Palestiina kõrgemate ametnike ja esindajate seisukohta, kes mõistsid president
Ahmedinejadi arvamuse hukka ning pooldasid Palestiina ja Iisraeli riigi rahumeelset kooseksisteerimist;
10. rõhutab, et president Ahmedinejadi avaldused annavad põhjust muretsemiseks seoses Iraani rolliga
piirkonnas ja tema tulevaste kavatsustega; kutsub selles kontekstis Iraani üles hoiduma igasugusest rahvus-vaheliste terrorirühmituste toetamisest;
11. kordab oma üleskutset Iraani ametivõimudele etendada laiemas Lähis-Ida piirkonnas ennetavat ja
positiivset rolli ning on selles kontekstis arvamusel, et kokkulepe tuumaküsimuses peaks julgustama kõikiasjaomaseid pooli edendama turvalisust ja rahu kõikide jaoks;
12. kutsub nõukogu ja komisjoni üles toimima kooskõlas 7. novembri 2005. aasta üldasjade nõukogu
järeldustega ja Euroopa Parlamendi 13. oktoobri 2005. aasta resolutsiooniga, et leida diplomaatilinelahendus Iraani tuumaprogrammiga seotud muredele ning säilitada see seisukoht kõikides laiahaardelise dia-loogi edasistes arengutes;
13. teeb presidendile ülesandeks edastada käesolev resolutsioon nõukogule, komisjonile, liikmesriikide
valitsustele ja parlamentidele, Iraani Islamivabariigi ja Iisraeli valitsustele ja parlamentidele, IAEA peadirekto-rile ja ÜRO peasekretärile.
P6_TA(2005)0442
Humanitaarabile ligipääs Kashmiris
Euroopa Parlamendi resolutsioon Kashmiri kohta
Euroopa Parlament,
—võttes arvesse oma eelmiseid resolutsioone, mis kinnitavad looduskatastroofide ohvrite õigust humani-
taarabile;
—võttes arvesse Euroopa Parlamendi ajutise delegatsiooni visiite Kashmiri 8. –11. detsembril 2003. aastal
ja 20. –24. juunil 2004. aastal;
—võttes arvesse Ühinenud Rahvaste Organisatsiooni (ÜRO) peasekretäri 1. augusti 2005. aasta aruannet
rahvusvahelise katastroofiohu vähendamise strateegia rakendamise kohta;
—võttes arvesse üldasjade ja välissuhete nõukogu 18. oktoobri 2005. aasta järeldusi;
—võttes arvesse nõukogu eesistuja 27. oktoobri 2005. aasta avaldust Lõuna-Aasia maavärina Hamptoni
kohtu kohta;
—võttes arvesse 12. –13. novembri 2005. aasta Lõuna-Aasia Piirkondliku Koostöö Organisatsiooni
(SAARC) Dhaka tippkohtumise deklaratsiooni;
—võttes arvesse kodukorra artikli 115 lõiget 5,18.11.2006 ET C 280 E/469 Euroopa Liidu Teataja
Neljapäev, 17. november 2005